**Ministru kabineta noteikumu "Grozījumi Ministru kabineta 2015. gada 20. oktobra noteikumos Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" projekta un Ministru kabineta noteikumu "Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 20. oktobra noteikumos Nr. 601 "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi"" (turpmāk – MK noteikumu Nr. 601 grozījumu projekts) un Ministru kabineta noteikumu "Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" (turpmāk – MK noteikumu Nr. 600 grozījumu projekts) ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valsts sabiedrība ar ierobežotu atbildību "Nacionālais rehabilitācijas centrs "Vaivari"" (turpmāk – VSIA "NRC"Vaivari"") 9.1.4.2. pasākuma[[1]](#footnote-1) un 9.3.1.2. pasākuma[[2]](#footnote-2) ietvaros īsteno tiešā sinerģijā – savstarpēji pakārtotus projektus. Ņemot vērā izmaiņas abu projektu darbību īstenošanas laika grafikā, nepieciešams veikt grozījumus MK noteikumos Nr. 601[[3]](#footnote-3) un MK noteikumos Nr. 600[[4]](#footnote-4), precizējot atsevišķus 9.1.4.1. pasākuma un 9.3.1.2. pasākuma īstenošanas nosacījumus. 1. **Izmaiņas avansa maksājumu saņemšanas nosacījumos.**

 9.1.4.2. pasākuma projekta īstenošanas nosacījumi paredz, ka VSIA "NRC "Vaivari"" kā 9.1.4.2. pasākuma projekta finansējuma saņēmējam projekta īstenošanai ir pieejams avanss 20% apjomā no projekta kopējā attiecināmā finansējuma, tas ir, 264 654.20 *euro* apmērā, ko VSIA "NRC "Vaivari"" ir tiesīgi pieprasīt 12 mēnešu laikā no līguma par projektu īstenošanu noslēgšanas dienas.  Kohēzijas politikas vadības informācijas sistēmā iegūstamā informācija liecina, ka 12 mēnešu laika periodā no līguma par projektu īstenošanu noslēgšanas dienas (19.07.2016.) VSIA "NRC "Vaivari"" ir piešķirts 50 482.63 *euro* jeb 19.07 % no pieejamā avansa maksājumu apjoma. Secināms, ka 12 mēnešu laikā finansējuma saņēmējs ir pieprasījis tikai aptuveni piekto daļu no kopējā pieejamā avansa maksājuma apjoma. Savukārt 9.3.1.2. pasākuma projekta īstenošanas nosacījumi paredz, ka VSIA "NRC "Vaivari"" projekta īstenošanai ir pieejams avanss 30% apjomā no projekta kopējā attiecināmā finansējuma, tas ir, 1 223 122,50 *euro* apmērā, ko VSIA "NRC "Vaivari"" ir tiesīgi pieprasīt 18 mēnešu laikā no līguma par projektu īstenošanu noslēgšanas dienas. Līdzšinēji no līguma par projektu īstenošanu noslēgšanas dienas (19.07.2016.) VSIA "NRC "Vaivari"" ir saņēmusi avansu 7 819 *euro* apmērā jeb 0,64 % no pieejamā avansa maksājumu apjoma. Minētais avansa maksājums ir dzēsts ar finansējuma saņēmēja iesniegtajiem starpposma maksājumiem.  Avansa maksājumu izmantošanas zemais īpatsvars ir skaidrojums ar to, ka salīdzinājumā pret sākotnēji plānoto projektu īstenošanas laika grafiku kavējās un pilnā apjomā netika nodrošināta abu VSIA "NRC "Vaivari"" īstenoto projektu atbalstāmo darbību īstenošana. Atbalstāmo darbību īstenošanas kavēšanos veicināja vairāki apstākļi:1) sākotnējās koncepcijas maiņa, jo, slēdzot līgumus par projektu īstenošanu, sākotnēji tika plānots, ka projekti tiks īstenoti vienlaicīgi, bet pēc tam tika pieņemts lēmums sākotnēji realizēt 9.1.4.2. pasākuma projekta aktivitātes (situācijas izpēte) un tikai pēc tam uzsākt 9.3.1.2. pasākuma projekta aktivitāšu īstenošanu. Šīs koncepcijas ieviešanai attiecīgi tika grozīti Ministru kabineta noteikumi Nr. 600 un Nr. 601. 2) lēmums par 9.1.4.2. un 9.3.1.2. pasākuma projektu īstenošanas koncepcijas maiņu tika pieņemts laikā, kad "NRC "Vaivari"" uzsāka darbu pie 9.1.4.2. pasākuma projekta iepirkuma dokumentācijas par funkcionēšanas novērtēšanas sistēmas sākotnējās izpētes un funkcionēšanas novērtēšanas sistēmas apraksta izstrādi sagatavošanas. Labklājības ministrija, savas kompetences ietvaros izskatot sagatavoto iepirkuma tehnisko specifikāciju, secināja, ka noteiktās darbības un plānotie nodevumi pakalpojuma sniegšanas laikā krasi atšķiras no Labklājības ministrijas redzējuma par to, kāda informācija ir iegūstama sākotnējās izpētes rezultātā, kuru ārvalstu pieredze funkcionēšanas novērtēšanā ir analizējama un kādi priekšlikumi pakalpojuma sniedzējam ir sagatavojami funkcionēšanas novērtēšanas instrumentu un funkcionēšanas novērtēšanas metožu pilnveidošanai, nosakot Latvijas situācijai vispiemērotāko un efektīvāko funkcionēšanas novērtēšanas mehānismu. Plānotā situācijas izpēte arī neparedzēja konteksta (tiesiskā, administratīvā un finansiālā) analīzi funkcionēšanas novērtēšanas sistēmas pilnveidošanai, tādejādi radot risku, ka izveidotā funkcionēšanas sistēma nav efektīvi piemērojama un uzturama. Ņemot vērā iepriekšminēto un to, ka sākotnējā izpēte ir būtisks nosacījums plānoto ieguldījumu apjomam 9.3.1.2. pasākuma ietvaros, bija būtiski panākt Labklājības ministrijas kā nozares ministrijas un "NRC "Vaivari"" kā finansējuma saņēmēja vienotu izpratni par izpētes ietvaros veicamo uzdevumu apjomu un saturu, kā rezultātā ievērojami ieilga VSIA "NRC "Vaivari"" atklātā konkursa iepirkuma "Situācijas izpēte par Latvijā un ārvalstīs pieejamajām funkcionēšanas novērtēšanas sistēmām, funkcionēšanas novērtēšanas sistēmas apraksta izstrāde un iesaistīto interešu grupu speciālistu izglītojošie pasākumi" dokumentācijas izstrāde, t.sk. saturiskā saskaņošana ar Labklājības ministriju. VSIA "NRC "Vaivari"" iepirkumu izsludināja tikai 2017. gada 30. jūnijā ar piedāvājumu iesniegšanas termiņu – līdz 7. augustam.Ņemot vērā iepriekšminēto un, lai nodrošinātu VSIA "NRC "Vaivari"" finanšu līdzekļus abu projektu atbalstāmo darbību īstenošanas turpināšanai (9.3.1.2. pasākuma projekta darbības tiks atsāktas pēc situācijas izpētes rezultātu 9.1.4.1. pasākumā saskaņošanas un attiecīga uzraudzības padomes lēmuma pieņemšanas) ir nepieciešams pagarināt VSIA "NRC "Vaivari"" iespēju pieprasīt avansa maksājumus ilgākā laika periodā, nekā tas šobrīd noteikts MK noteikumos Nr. 601 un MK noteikumos Nr. 600. Līdz ar to gan MK noteikumu Nr. 601 grozījumu projektā, gan MK noteikumu Nr. 600 grozījumu projektā tiek pagarināts avansa maksājumu saņemšanas laika periods līdz 24 mēnešiem (iepriekš MK noteikumos Nr. 601 – 12 mēneši, MK noteikumos Nr. 600 – 18 mēneši). Avansa pieprasījuma termiņa pagarinājumam nav negatīvas ietekmes uz 9.1.4.2. pasākuma vai 9.3.1.2. pasākuma finanšu piešķīruma apguvi. Avansa pieprasījuma termiņa pagarinājuma rezultātā tiek nodrošināts VSIA "NRC "Vaivari"" kā finansējuma saņēmējam nepieciešamais finansējums projekta darbību īstenošanai, kuru faktiskais izlietojums ir atspoguļots iesniegtajos starpposma maksājumos. Šobrīd ir panākta vienošanās, ka VSIA "NRC "Vaivari"" turpina 9.1.4.2. pasākuma projekta īstenošanu un, pēc tam, kad uzraudzības padome saskaņos Latvijā un ārvalstīs pieejamo funkcionēšanas novērtēšanas sistēmu sākotnējās situācijas izpētes rezultātus, atsāk arī 9.3.1.2. pasākuma projekta īstenošanu.1. **Darba vietas aprīkojuma noma.**

MK noteikumu projekts paredz iespēju finansējuma saņēmējam projekta vadības personālam nepieciešamo darba vietas aprīkojumu ne tikai iegādāties, bet arī nomāt. Izmaiņas MK noteikumos Nr. 601 un MK noteikumos Nr. 600 veiktas atbilstoši vadošās iestādes vadlīnijām Nr. 2.1. "Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā", piemērojot jēdzienu "noma", jo tas ir atbilstošāks projektā noteiktajam darba vietas aprīkojuma izmantošanas mērķim. |
|  3. | Projekta izstrādē iesaistītās institūcijas |  Noteikumu projekts šo jomu neskar. |
| 4. | Cita informācija | Labklājības ministrija ir ieplānojusi tehnisko palīglīdzekļu nodrošinājuma sistēmas pilnveidošanu, no 2018. gada nodrošinot tehnisko palīglīdzekļu pakalpojumu administrēšanu Veselības un darbspējas ekspertīzes ārstu valsts komisijas (turpmāk – VDEĀVK) ietvaros pēc vienas pieturas aģentūras principa. Minētā rezultātā netiek plānotas izmaiņas 9.1.4.2. pasākuma un 9.3.1.2. pasākumu projektu ietvaros attīstāmo jauno tehnisko palīglīdzekļu nodrošināšanas sistēmas elementu – funkcionēšanas novērtēšanas laboratorijas un asistīvo tehnoloģiju apmaiņas fonda – saturā, respektīvi izmaiņas tehnisko palīglīdzekļu nodrošināšanas sistēmā paredzēs tikai un vienīgi 9.1.4.2. pasākuma un 9.3.1.2. pasākuma finansējuma saņēmēja maiņu. Labklājības ministrija ir vienojusies ar VSIA "NRC "Vaivari"", ka tiks turpināta 9.1.4.2. pasākuma un 9.3.1.2. pasākuma projektu darbību īstenošana līdz finansējuma saņēmēja maiņai, savukārt Labklājības ministrija nodrošinās nepieciešamo saturisko atbalstu 9.1.4.2. pasākuma projekta personālam projekta darbību īstenošanai, projekta mērķu jēgpilnai sasniegšanai, kā arī sniegs visu nepieciešamo metodisko un konsultatīvo atbalstu tiesiskai un pareizas finanšu vadības principiem atbilstošai projekta darbību pārņemšanai. Pēc attiecīgu tehnisko palīglīdzekļu nodrošinājuma sistēmas izmaiņu iestrādāšanas likumprojektā "Grozījumi Sociālo pakalpojumu un sociālās palīdzības likumā" un tā izskatīšanas Saeimā 2. lasījumā, Labklājības ministrija virzīs grozījumus MK noteikumos Nr. 601 un MK noteikumos Nr. 600 grozījumus, kas paredzēs 9.1.4.2. un 9.3.1.2.pasākuma finansējuma saņēmēja maiņu un ar to saistītus nosacījumus.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSIA "NRC "Vaivari"" kā finansējuma saņēmējs, CFLA kā sadarbības iestāde. Finansējuma saņēmējam būs nepieciešams izvērtēt, vai nepieciešams veikt atbilstošus precizējumus projektā. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums |  Nav. |
| 4. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2017. gada 13. jūlijā noteikumu projektu tīmekļvietnē [www.lm.gov.lv](http://www.lm.gov.lv) un aicinot līdz 2017. gada 27. jūlijam sabiedrības pārstāvjus:1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi atbildīga.iestade@lm.gov.lv;2) klātienē. |
| 3. | Sabiedrības līdzdalības rezultāti |  Līdz 2017. gada 24. jūlijam par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA "NRC "Vaivari"" kā ES fondu finansējuma saņēmējs, LM kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III. un V. sadaļa – noteikumu projekts šo jomu neskar.

Labklājības ministrs Jānis Reirs

Labklājības ministrijas valsts sekretārs Ingus Alliks

Ilga Vjakse, Tel.: 67021641

Ilga.Vjakse@lm.gov.lv

1. 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākums "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" (turpmāk – 9.1.4.2. pasākums) [↑](#footnote-ref-1)
2. 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākums "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" (turpmāk – 9.3.1.2. pasākums) [↑](#footnote-ref-2)
3. Ministru kabineta 2015. gada 20. oktobra noteikumi Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" (turpmāk – MK noteikumi Nr. 601) [↑](#footnote-ref-3)
4. Ministru kabineta 2015. gada 20. oktobra noteikumi Nr. 601 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" (turpmāk – MK noteikumi Nr. 600) [↑](#footnote-ref-4)